**Între sfârșit și început**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Între sfârșit și început

Mi-am îmbrățișat fruntea cu palmele.

În prima clipă m-am temut…

Degetele îmi vedeau gândurile!

Erau ca niște sori mai mici:

Fierbinți și luminau în interior.

Nu mai țineam cont de porunci…

Nu mai eram trup, doar acel cald fior!

Eram unda de lumină

Între sfârșitul și începutul meu.

Eram floare și albină

Prinse-n durerea cântului lui Orfeu!

Minutele de adevăr

Mi-au picurat în veșnicia caldă

Mireasma florilor de măr

Și-n ea, sufletul luminat se scaldă!